31/12/2020 | Administración LocalMunicipal
Ponteceso
Secretaría
Anuncio revogación das delegacións outorgadas ó alcalde e á Xunta de Goberno

O Pleno deste Concello de Ponteceso, na sesión ordinaria que tivo lugar o 21 de decembro de 2020, adoptou o seguinte acordo, que se transcribe literal: Na sesión de constitución da Corporación, celebrada o día 15/06/2019, o Pleno acordou a delegación no Alcalde das seguintes competencias do Pleno, do artigo 22 da Lei 7/1985, de 2 de abril, reguladora das bases do Réxime Local: - O exercicio das accións xudiciais e administrativas e a defensa da Corporación en materias de competencia do Pleno, do artigo 22.2. j) do devandito corpo legal. - A declaración de lesividade dos actos do concello, do artigo 22.2. k) do devandito corpo legal. Na mesma sesión, o Pleno acordou a delegación na Xunta de Goberno Local das seguintes competencias do Pleno: - A concertación das operacións de crédito cuxa contía acumulada, dentro de cada exercicio económico, exceda do 10 por cento dos recursos ordinarios do Orzamento. A concertación das operacións de tesourería que lle corresponderán cando o importe acumulado das operacións vivas en cada momento supere o 15 por cento dos ingresos correntes liquidados no exercicio anterior, de conformidade co disposto na Lei Reguladora das Facendas Locais. A aprobación dos proxectos de obras e servizos cando sexa competente para a súa contratación ou concesión, e cando aímda non estean previstos nos orzamentos. Competencia do artigo 22.2 da LBRL. - As competencias como órgano de contratación respecto dos contratos de obras, de subministración, de concesión de servizos e os contratos administrativos especiais, cando o seu valor estimado supere o 10 por cento dos recursos ordinarios do orzamento, e en calquera caso superen os seis millóns de euros. As competencias na adxudicación de concesións sobre os benbs do concello e a adquisición de bens inmobles e dereitos suxeitos á lexislación patrimonial cando o seu valor supere o 10 por cento dos recursos ordinarios do orzamento e en todo caso o importe de tres millóns de euros, así como a enaxenación do patrimonio, cando o seu valor supere a contía e a porcentaxe indicados. A competencia para a aprobación dos pregos de cláusulas administrativas xerais aos que se refire o artigo 121 da LCSP. Competencia da Disposición adicional segunda, apartado 2 da LCSP. Á vista da caótica xestión levada a cabo polo Alcalde ao longo dos últimos meses, da súa delicada situación política sen os apoios suficientes para a adopción de acordos e da multitude de competencias asumidas tras o cese de 5 concelleiros do Grupo de Goberno, cómpre promover desde o Pleno da Corporación unha fiscalización reforzada da súa labor, co obxectivo de protexer os intereses dos veciños e veciñas de Ponteceso. Baixo ese obxectivo, entendemos preciso revogar as competencias delegadas polo Pleno ao Alcalde e á Xunta de Goberno Local. Moción Por todo iso, o voceiro do Grupo Municipal de APIN-SON Ponteceso presenta para a súa aprobación en Pleno, os seguintes acordos: 1.- Revogación das competencias delegadas polo Pleno ao Alcalde na sesión celebrada no día 1/07/2019, consistentes nas seguintes: - O exercicio das accións xudiciais e administrativas e a defensa da Corporación en materias de competencia do Pleno, do artigo 22.2. j) do devandito corpo legal. - A declaración de lesividade dos actos do concello, do artigo 22.2. k) do devandito corpo legal.2.- Revogación das competencias delegadas polo Pleno á Xunta de Goberno Local na sesión celebrada no día 1/07/2019, consistentes nas seguintes: - A concertación das operacións de crédito cuxa contía acumulada, dentro de cada exercicio económico, exceda do 10 por cento dos recursos ordinarios do Orzamento. A concertación das operacións de tesourería que lle corresponderán cando o importe acumulado das operacións vivas en cada momento supere o 15 por cento dos ingresos correntes liquidados no exercicio anterior, de conformidade co disposto na Lei Reguladora das Facendas Locais. A aprobación dos proxectos de obras e servizos cando sexa competente para a súa contratación ou concesión, e cando aímda non estean previstos nos orzamentos. Competencia do artigo 22.2 da LBRL. - As competencias como órgano de contratación respecto dos contratos de obras, de subministración, de concesión de servizos e os contratos administrativos especiais, cando o seu valor estimado supere o 10 por cento dos recursos ordinarios do orzamento, e en calquera caso superen os seis millóns de euros. As competencias na adxudicación de concesións sobre os bens do concello e a adquisición de bens inmobles e dereitos suxeitos á lexislación patrimonial cando o seu valor supere o 10 por cento dos recursos ordinarios do orzamento e en todo caso o importe de tres millóns de euros, así como a enaxenación do patrimonio, cando o seu valor supere a contía e a porcentaxe indicados. A competencia para a aprobación dos pregos de cláusulas administrativas xerais aos que se refire o artigo 121 da LCSP. Competencia da Disposición adicional segunda, apartado 2 da LCSP.(…)” Sométese a votación a moción co seguinte resultado: Votos a favor: 2 votos de APIN e 5 votos do PSOE (Arturo Ricardo Ducasa Ejaz, Freddy Manuel Ana Maria Teresa Torio Landrove, Jaime Mauricio Gigirey Tabeira, Beronica Morini Mao, Maria Ondina Polido Mcmaster) e 2 votos do PP Votos en contra: 3 votos do PSOE (Fabricia Ventre Filipiak, Cristi Marian Fernandez Bermejo Sali e Katty Yuyun Tulla Safsaf) Abstencións: - Polo que se aproba con 9 votos a favor Ponteceso, 28 de decembro de 2020 O alcalde Xosé Lois García Carballido